— 71 — 



peu de l'honneur de qui que soit, pourveu qu'il en puisse faire 

 couverture pour cacher sa turpitude et ses mefïaictz. En quoy 

 je vous supplie, Messieurs, considérer l'artifice et dextérité de 

 son esprit en toute ceste accusation. Il veult tourner à reprouche 

 à mondict seigneur l'administrateur de ce qu'il s'est servi de 

 moy. Et comment plustost ne seroit reprouchable à mondict 

 sieur de s'estre servi de luy que de moy, veu que jamais homme 

 qui vive ne luy a faict doléance de ma versation ; mais de luy 

 une infinité de gens se sont lamantez pour les grands larrecins, 

 exactions, corruptelles et aultres malleversations desquelles il a 

 continuellement foullé et grevé tout le païs. Tellement qu'estant 

 venu l'excès et l'énormité de ses faultes à une tant démesurée 

 licence, il a esté force honteusement le débouter de l'exercice 

 de l'officialité, laquelle il faisoit instrument de ses exorbitans 

 pilages et brigandailles. Je laisse à dire combien de fois tout le 

 chapitre de Besançon s'est plain à mondict seigneur des injures 

 qu'il faisoit à leurs droictures et immunitez par luy jurées. Je 

 laisse à dire ce détestable et exécrable adultère duquel il s'est 

 villement et laschement souillé par l'espace d'environ dix ans, 

 continué avec la force et violence, comme si ce n'estoit rien de 

 tenir par force la femme d'aultruy, de violer la saincteté du ma- 

 riage et d'avoir mis la pauvre adultère en tel discrime de dam- 

 nation qui soit advenu que cheux luy elle soit soubdainement 

 morte sans avoir donner signification aulcune de repantance, 

 et que ung tel accident le debvoit rendre consternez de la 

 crainte de Dieu et luy debvoit engendrer ung perpétuel tram- 

 blement et espouvantement. Non contant de ce, incontinant 

 s'est pourveu d'une autre lice et malheureuse paillarde, pour 



des grands degrés de la basilique de Saint-Etienne, l'emplacement de sa 

 sépulture était marquée par une tombe plate, que dominait une inscrip- 

 tion fixée dans la muraille et dont le texte, placé entre quatre écussons 

 armoriés, était ainsi conçu : 



PRAESTOLATVR . HIC . IVDICIVM . IACOBVS . PERROTVS 

 ARCHIDIACONVS . LVXOVIENSIS . ET . CANONICVS . HV1VS 

 ECCLESIAE. VICARIATVS. ET. OFFICIALATVS . FVNCTVS. OFFIGIIS 

 IVDICEM . PRO . EO . ORATE . APVD . QVEM 

 MISERICORDIA.ET.COPIOSA. EST. REDEMPTIO 



(Jules Chiflet, Recueil C, fol. 5 verso.) 



